બાળપણમાં પિતાની લશ્કરી કારકિર્દીના કારણે વતનથી ક્યાંય દૂર એશિયામાં બર્મા, ચીન, જાપાનમાં ઉછરેલી ઈરમા 12 વર્ષની થઈ પછી ઈંગ્લેન્ડ જતી રહી હતી. સ્ટડી પૂરો કરીને લોન્ગ વેકેશન પર પરિવાર પાસે પરત આવી ત્યારે નાનકડી મીઠડી છોકરીમાંથી એ બેહદ ખૂબસુરત, શાલીન યુવતી બની ચૂકી હતી. તેની શુદ્ધ અંગ્રેજિયત અને એટિકેટ માટે કેન્ટોન્ટમેન્ટની તેની હમઉમ્ર છોકરીઓ ઈર્ષ્યાથી જોતી અને જવાન અફસરો તેનાંથી લઘુતાગ્રંથિ અનુભવતા.